《潞守欧阳叔弼召登鼎轩暑饮》
宋代·李复

崇轩写物体模分，爽拔风携颢气升。
玉粲消忧思眺听，本初持饮涤烦蒸。
金乌不转铜壶箭，碧碗时分玉井冰。
每见喜公如玉雪，更因执热服吾膺。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。